Diari Oficial de la Generalitat Valenciana


Sumari del DOGV 7071, del 19-07-2013 (2013/7414)

Notificació de la sentència dictada en el procediment ordinari número 344/2012.
-------------------------------------------------------------------------------

### Dades del document

Número de DOGV
:   7071

Data del DOGV
:   19-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7414


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el procediment ordinari número 344/2012. [2013/7414]  
Procediment ordinari 000344/2012  
Demandant: José Domínguez Magaña.  
Procurador: Francisco Cerrillo Ruesta.  
Demandats: P&G Punto de Gestión Inmobiliaria, SLL, i Vicente Estrela Chuliá.  
Procuradora: Remedios López Quintana.  
Carmen Sebastián Sanz, secretària judicial del Jutjat de Primera Instància número 27 de València, mitjançant este edicte faig saber que en este Jutjat se seguix el procediment ordinari 000344/2012, a instàncies de José Domínguez Magaña contra P&G Punto de Gestión Inmobiliaria, SLL, i Vicente Estrela Chuliá, sobre la reclamació d'una quantitat, en el qual s'ha disposat notificar la sentència dictada en estes actuacions al demandat que es troba en parador desconegut, Vicente Estrela Chuliá. La dispositiva de la sentència és, literalment, com seguix:  
«Dispositiva  
Estime la demanda interposada pel procurador Francisco Cerrillo Ruesta, en nom i representació de José Domínguez Magaña, contra P&G Punto de Gestión Inmobiliaria, SL, i, conseqüentment, condemne la demandada esmentada a pagar a l'actor la suma de 32.505,50 euros, més els interessos pactats que es continuen produint fins a fer-ne el pagament efectiu, i tot això amb la condemna expressa a costes a la part demandada.  
Desestime la demanda formulada pel procurador Francisco Cerrillo Ruesta, en nom i representació de José Domínguez Magaña, contra Vicente Estrela Chuliá, i, en conseqüència, absolc el demandat esmentat de les pretensions presentades en contra d'ell en l'escrit de demanda, i això amb la condemna expressa a costes a la part actora.  
Contra esta resolució es pot presentar un recurs d'apel·lació davant d'este tribunal (art. 455 LECn), dins del termini de 20 dies hàbils comptats des de l'endemà del dia que es notifique. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn).  
Informació sobre el depòsit per a recórrer.  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 euros, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient número 4084/0000/02/0344/12, i s'indicarà, en el camp «Concepte», el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas de realitzar l'ingrés per mitjà de transferència bancària, després de completar el codi de compte corrent (3161-0828-73-6276317943), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Porteu l'original d'esta resolució al llibre de sentències civils, que a este efecte hi ha a la secretaria d'este Jutjat, i deixeu-ne una testimoniança en les actuacions.  
Esta és la meua sentència, que, jutjant definitivament en esta instància, pronuncie, mane i firme».  
I perquè valga d'edicte de notificació de la sentència al demandat, en parador desconegut, estenc este edicte, que es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 3 de juliol de 2013.- La secretària judicial: Carmen Sebastián Sanz.